**Jánoshalmi Polgármesteri Hivatal**

a közszolgálati tisztviselőkről szóló 2011. évi CXCIX. törvény 45. § (1) bekezdése alapján

pályázatot hirdet

**Jánoshalmi Polgármesteri Hivatal

közterület-felügyelő**

munkakör betöltésére.

**A közszolgálati jogviszony időtartama:**

határozatlan idejű közszolgálati jogviszony

**Foglalkoztatás jellege:**

Teljes munkaidő

**A munkavégzés helye:**

Bács-Kiskun megye, 6440 Jánoshalma, Béke tér 1.

**A közszolgálati tisztviselők képesítési előírásairól szóló 29/2012. (III. 7.) Korm. rendelet alapján a munkakör betöltője által ellátandó feladatkörök:**

A közszolgálati tisztviselők képzési előírásairól szóló 29/2012. (III.7.) Kormányrendelet 1. sz. melléklet 30. pontja szerinti közterület-felügyelői munkakör. ( A szükséges szakképesítés vagy vizsga, a munkába állást követő legközelebbi időpontban is megszerezhető)

**Ellátandó feladatok:**

- Közterületek és ingatlanok rendjéről szóló önkormányzati rendeletben foglaltak ellenőrzése, betartatása, az ezzel ellentétes tevékenység szankcionálása

- Közterület foglalási engedélyek kiadása - Közterületek jogszerű használatának ellenőrzése

- Kiadott közút kezelői engedélyekben foglaltak ellenőrzése

- Közreműködés a közterület, az épített és természeti környezet védelmében - Közreműködés a társadalmi bűnmegelőzési feladatok megvalósításában, közbiztonság és közrend védelmében

- Közreműködés az Önkormányzati vagyon védelmében

- Közreműködés az Önkormányzati rendezvények lebonyolításában, biztosításában

- Közreműködés az ebrendészeti feladatok ellátásában

- Kapcsolattartás rendőrséggel, polgárőrséggel

**A munkakörhöz tartozó főbb tevékenységi körök:**

Közterület-felügyelő

**Jogállás, illetmény és juttatások:**

A jogállásra, az illetmény megállapítására és a juttatásokra a közszolgálati tisztviselőkről szóló 2011. évi CXCIX. törvény rendelkezései, valamint az Önkormányzat rendeleteiben foglaltak az irányadók.

**Pályázati feltételek:**

* Magyar állampolgárság,
* Cselekvőképesség,
* Büntetlen előélet,
* Középiskola/gimnázium,
* Felhasználói szintű MS Office (irodai alkalmazások),
* B kategóriás jogosítvány,

**A pályázat elbírálásánál előnyt jelent:**

* közszolgálati szakképesítés
* Közszolgálati középiskolai végzettség
* Közterület-felügyelői vizsga

**A pályázat részeként benyújtandó iratok, igazolások:**

* fényképes szakmai önéletrajz, a 2011. évi CXCIX törvény 5. sz. mellékletében foglalt adattartalommal
* végzettséget, képesítést tanúsító okiratok másolata
* nyilatkozat büntetlen előéletről (kinevezés esetén 30 napnál nem régebbi erkölcsi bizonyítvánnyal kell igazolni
* nyilatkozat, a pályázatban foglalt személyes adatok kezeléshez való hozzájárulásról, illetve arról, hogy azokat a döntésben érintettek megismerhessék

**A munkakör betölthetőségének időpontja:**

A munkakör 2022. december 1-től betölthető.

**A pályázat benyújtásának határideje:** 2022. november 21. 16 óra

A pályázati kiírással kapcsolatosan további információt Kasziba Sándor nyújt, a +36304866471 -os telefonszámon.

**A pályázatok benyújtásának módja:**

* Postai úton, a pályázatnak a Jánoshalmi Polgármesteri Hivatal címére történő megküldésével (6440 Jánoshalma, Béke tér 1. ). Kérjük a borítékon feltüntetni a pályázati adatbázisban szereplő azonosító számot: JH/6125/2022. , valamint a munkakör megnevezését: közterület-felügyelő.

**vagy**

* Elektronikus úton Kasziba Sándor részére a kaszibasanyi@janoshalma.hu e-mail címen keresztül
* Személyesen: Jánoshalmi Polgármesteri Hivatal, Bács-Kiskun megye, 6440 Jánoshalma, Béke tér 1.

**A pályázat elbírálásának határideje:** 2022. november 22.

**A pályázati kiírás további közzétételének helye, ideje:**

* Jánoshalma Város Honlapja – 2022. november 4.
* Jánoshalmi Hunyadi Népe – 2022. november 4.

**A munkáltatóval kapcsolatban további információt a www.janoshalma.hu honlapon szerezhet.**

|  |
| --- |
|  |